George Ezra
George Ezra Barnett (sündinud 7. juunil 1993) on inglise laulja, laulukirjutaja ja muusik. Pärast singlite "Did You Hear the Rain?" (oktoober 2013) ja "Cassy O'" (märts 2014) avaldamist saavutas George Ezra laialdase tunnustuse lauluga "Budapest", mis tõusis esikohahitiks mitmes riigis. Tema debüütalbum "Wanted on Voyage" (juuni 2014) jõudis esikohale Suurbritannias ja esikümnesse veel seitsmes riigis. 2014. aastal oli see album Suurbritannia plaadimüügi edetabelites läbimüügi poolest kolmandal kohal.